**Rasmus Mauno Juhani Kulmala** (s. 21. kesäkuuta 1994 Alastaro) on suomalainen jääkiekkoilija, joka pelaa monikansallisen Erste Ligan unkarilaisjoukkue Ferencvárosi TC:ssä. Hän on lähtökohtaisesti pelipaikaltaan keskushyökkääjä, mutta Kulmala osaa pelata myös laidassa.

Ura
---

### Seuraura

Kulmala on Loimaan Rocketsin kasvatti. Hän siirtyi seuran B2-nuorista Turun Palloseuran C-nuoriin kaudeksi 2009–2010. Kulmala oli C-nuorten SM-karsinnoissa joukkueen paras maalintekijä 16 osumallaan. C-nuorten SM-sarjassa hän oli TPS:n paras pistemies ja maalintekijä tehoilla 22+28=50. Pudotuspeleissä Kulmala oli tehoilla 3+5=8 joukkueen paras pistemies tehoilla 3+5=8. Kaudella 2010–2011 hän toimi TPS:n B-nuorten varakapteenina. Kulmala oli B-nuorten SM-karsinnoissa joukkueen paras pistemies ja syöttäjä tehoilla 7+10=17, kuten myös C-nuorten SM-sarjassa tehoilla 12+19=31. Hän jakoi myös tehoilla 3+15=18 pudotuspelien pistepörssivoiton Bluesin Juuso Ikosen kanssa. Heidän tehopisteensä olivat B-nuorten SM-sarjan pudotuspelien uusi 2000-luvun ennätys, jonka Janne Puhakka rikkoi kuitenkin vuotta myöhemmin tehoilla 10+12=22. Kulmala voitti kauden päätteeksi B-nuorten SM-hopeaa. Hän pelasi kauden aikana myös kymmenen runkosarjaottelua TPS:n A-nuorissa.

Elokuussa 2011 Kulmala teki kolmivuotisen sopimuksen TPS:n SM-liigajoukkueen kanssa. Hän teki liigadebyyttinsä 5. marraskuuta 2011 Tampereen Ilvestä vastaan, jolloin Kulmala sai jääaikaa 9.04 minuuttia. Hänet merkittiin TPS:n nelosketjun oikeaan laitaan Marko Virtalan sekä toisen debytantin, Artturi Lehkosen viereen. Kulmala teki liigauransa avausmaalin kolmannessa SM-liigaottelussaan 5. tammikuuta 2012 Oulun Kärppien Tomi Karhusen taakse. Hänen maalinsa jäi TPS:n 1–3-kotitappioon päättyneessä ottelussa joukkueen ainoaksi. Kulmala palkittiin ottelun *Ilta-Sanomien* yhden tähden tähtipelaajana. Hän pelasi SM-liigan tulokaskautensa aikana yhteensä 25 runkosarjaottelua tehoin 1+1=2. Kulmala sai kauden 2011–2012 aikana jääaikaa keskimäärin 7.58 minuuttia, mutta runkosarjan viimeisessä ottelussa 15. maaliskuuta 2012 hän sai jääaikaa 23.08 minuuttia, jolloin Kulmala pelasi kauden ainoan SM-liigaottelunsa keskushyökkääjänä. Hän sai yli 11 minuuttia enemmän jääaikaa, kuin toiseksi eniten jääaikaa saamassaan ottelussa. Kulmala ei lopulta pelannut TPS:ssä SM-liigan pudotuspelejä vahvistaessaan seuran SM-pronssia voittaneita B-nuoria. Runkosarjan Kulmala pelasi suurimmaksi osaksi TPS:n A-nuorissa.

Kaudella 2012–2013 Kulmala sai SM-liigassa tililleen 49 runkosarjaottelua tehden niissä tehot 3+5=8. Lähinnä kevään 2013 peleissä hän vahvisti myös TPS:n A-nuoria. Tammikuussa 2014 Kulmala teki vuoden mittaisen jatkosopimuksen TPS:n kanssa. Kaudesta 2014–2015 Kulmala pelasi ison osan lainalla Mestis-joukkue TuTossa, joka ilmoitti hänen jatkavan sen vahvuudessa loppukauden ajan tammikuun 2015 lopulla. Kaudeksi 2015–2016 Kulmala teki TuTon kanssa vuoden mittaisen sopimuksen. Hän oli pudotuspeleissä joukkueen paras maalintekijä neljällä osumallaan. Kulmala pelasi kauden aikana myös kaksi SM-liigaottelua lainalla Tapparassa marraskuussa 2015.

Kulmala siirtyi kaudeksi 2016–2017 Valko-Venäjän Ekstraligan H’K Šah’tsjor Salihorskiin. Hän voitti koko Valko-Venäjän Cupin alkusarjan piste- ja maalipörssin sekä jakoi syöttöpörssin voiton Junost Minskin Anton Jelisejenkan kanssa tehoilla 5+4=9. Kulmala pelasi runkosarjassa vain kymmenen ottelua, kunnes hän siirtyi marraskuussa 2016 loppukauden sopimuksella Puolan Polska Liga Hokejowan Orlik Opoleen. Kulmala jakoi pudotuspeleissä joukkueen sisäisen pistepörssin voiton Mike Cichyn ja Radek Meidlin kanssa tehoilla 2+3=5. Kaudeksi 2017–2018 hän siirtyi monikansallisen Erste Ligan unkarilaisjoukkue DVTK Jegesmedvékiin. Kulmala oli joukkueen kolmanneksi paras pistemies tehoilla 22+16=38. Hän jakoi liigan maalipörssin kuudennen sijan HSC Csíkszeredan Radim Valchařin kanssa. Pudotuspeleissä Kulmala oli DTVK:n paras maalintekijä seitsemällä osumallaan. Hän edusti joukkuetta kauden aikana myös Continental Cupissa.

Kesäkuussa 2018 Kulmala teki DTVK:n kanssa vuoden mittaisen jatkosopimuksen. Joukkue siirtyi kaudeksi 2018–2019 pelaamaan Slovakian Extraligaan. Hän oli tehoilla 17+25=42 DTVK:n kolmanneksi paras pistemies. Kaudeksi 2019–2020 Kulmala palasi Erste Ligaan ja siirtyi vuoden mittaisella sopimuksella Ferencvárosi TC:n joukkueeseen. Hän jakoi 29 osumallaan joukkueen sisäisen maalipörssin voiton Gergő Nagyn ja Brett Switzerin kanssa ja he jakoivat koko liigan maalipörssin neljännen sijan. Kulmala teki runkosarjassa kaikkiaan 54 tehopistettä, joilla hän oli FTC:n neljänneksi paras pistemies ja sijoittui Erste Ligan pistepörssissä kymmenenneksi. Kulmala voitti sekä liigan mestaruuden että Unkarin Cupin. Hän edusti FTC:tä kauden aikana myös Continental Cupissa. Kulmala teki heinäkuussa 2020 seuran kanssa vuoden mittaisen jatkosopimuksen.

### Maajoukkueura

Kulmala pelasi alle 20-vuotiaiden MM-kilpailuissa vuonna 2014, jolloin hän voitti maailmanmestaruuden. Kulmala ei kuitenkaan pelannut itse finaaliottelussa Ruotsia vastaan loukkaannuttuaan välieräottelussa Kanadaa vastaan.

Kulmala pelasi myös alle 18-vuotiaiden MM-kilpailuissa vuonna 2012. Hän oli tehoilla 5+4=9 Suomen toiseksi paras maalintekijä ja kolmanneksi paras pistemies. Kulmala jakoi koko turnauksen maalipörssin toisen sijan Ruotsin Filip Forsbergin sekä Kanadan Mathew Dumban ja Kerby Rychelin kanssa. Hän jakoi kolmen muun pelaajan kanssa myös pistepörssin neljännen sijan. Kulmala onnistui tekemään hattutempun alkulohkon päätösottelussa Tšekkiä vastaan. Hänet palkittiin ottelun päätteeksi Suomen parhaana pelaajana. Valmennus valitsi Kulmalan koko Suomen turnauksen yhdeksi kolmesta parhaasta pelaajasta.

Kulmala pelasi myös alle 18-vuotiaiden Ivan Hlinkan muistoturnauksessa vuonna 2011. Hän edusti myös Suomen alle 17-vuotiaiden maajoukkuetta World U-17 Hockey Challengessa ja Euroopan nuorten olympiafestivaaleilla vuonna 2011. Noista jälkimmäisenä mainittu turnaus päättyi hopeaan. Yhteensä Kulmala on pelannut 29 nuorten ja 47 poikien maaottelua.

Muuta
-----

Kulmala kävi Aurajoen urheilulukion.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2011–2012 | TPS | SM-liiga | 25 | 1 | 1 | 2 | 6 | – | – | – | – | – | U18 | 7 | 5 | 4 | 9 | 2 |
| 2012–2013 | TPS | SM-liiga | 49 | 3 | 5 | 8 | 8 | – | – | – | – | – |
| 2013–2014 | TPS | SM-liiga | 22 | 3 | 3 | 6 | 4 | – | – | – | – | – | JMM | 6 | 1 | 3 | 4 | 6 |
| 2014–2015 | TPS | SM-liiga | 24 | 2 | 0 | 2 | 2 | – | – | – | – | – |
|  | TuTo | Mestis | 30 | 13 | 9 | 22 | 4 | 8 | 2 | 3 | 5 | 14 |
| 2015–2016 | TuTo | Mestis | 46 | 12 | 18 | 30 | 45 | 7 | 4 | 2 | 6 | 2 |
|  | Tappara | SM-liiga | 2 | 0 | 0 | 0 | 0 | – | – | – | – | – |
| 2016–2017 | H’K Šah’tsjor Salihorsk | BXL | 10 | 4 | 3 | 7 | 2 | – | – | – | – | – |
|  | Orlik Opole | Puola | 25 | 5 | 15 | 20 | 14 | 5 | 2 | 3 | 5 | 0 |
| 2017–2018 | DVTK Jegesmedvék | Erste Liga | 38 | 22 | 16 | 38 | – | 8 | 7 | 5 | 12 | – |
| 2018–2019 | DVTK Jegesmedvék | SloEL | 57 | 17 | 25 | 42 | 12 | 3 | 0 | 1 | 1 | 0 |
| 2019–2020 | Ferencvárosi TC | Erste Liga | 44 | 29 | 25 | 54 | – | – | – | – | – | – |
| 5 kautta | yhteensä | SM-liiga | 122 | 9 | 9 | 18 | 20 | – | – | – | – | – |
| 2 kautta | yhteensä | Mestis | 76 | 25 | 27 | 52 | 49 | 15 | 6 | 5 | 11 | 16 |
| 1 kausi | yhteensä | SloEL | 57 | 17 | 25 | 42 | 12 | 3 | 0 | 1 | 1 | 0 |
| 1 kausi | yhteensä | Puola | 25 | 5 | 15 | 20 | 14 | 5 | 2 | 3 | 5 | 0 |
| 1 kausi | yhteensä | BXL | 10 | 4 | 3 | 7 | 2 | – | – | – | – | – |

Lähteet
-------

* Rasmus Kulmala The Internet Hockey Databasessa (englanniksi)
* Rasmus Kulmala Eurohockey-sivustolla (englanniksi)
* Rasmus Kulmala *Elite Prospects*. Everysport Media Group AB.  (englanniksi)

### Viitteet

1. ↑  Hopsu, Hanni: Maailmanmestari Rasmus Kulmala *hc.tps.fi*.  20.1.2014. HC TPS Turku Oy.  Arkistoitu 12.11.2016. Viitattu 29.3.2014.
2. ↑  Urheilukoulun varusmiesvalinnat on tehty *puolustusvoimat.fi*.  30.4.2014. Puolustusvoimat.  Arkistoitu 21.11.2015. Viitattu 21.11.2015.
3. 1 2 3  Lempinen, Manu: Rasmus Kulmala ei usko Backlundin olevan Karhusta kummempi *Jatkoaika.com*.  15.3.2012. Jatkoaika r.y. Viitattu 30.3.2012.
4. ↑  Elite Prospects - TPS U16 *eliteprospects.com*. Everysport Media Group. Viitattu 12.6.2020. (englanniksi)
5. ↑  Elite Prospects - TPS U18 *eliteprospects.com*. Everysport Media Group. Viitattu 12.6.2020. (englanniksi)
6. ↑  Seppänen, Antti: BSM: Juuso Ikonen 2000-luvun ykkönen *Leijonat.fi*.  28.3.2011. Suomen Jääkiekkoliitto – Finlands Ishockeyförbund ry. Viitattu 30.3.2012.
7. ↑  Elite Prospects - Jr. B SM-sarja Stats All-time season *eliteprospects.com*. Everysport Media Group. Viitattu 12.6.2020. (englanniksi)
8. 1 2 3 4 5 6  Rasmus Kulmala *Elite Prospects*. Everysport Media Group AB.  (englanniksi)
9. ↑  Tilastot - Liiga *liiga.fi*.  5.11.2011. Jääkiekon SM-liiga Oy. Viitattu 30.3.2012.
10. ↑  Artturi Lehkonen ja Rasmus Kulmala debytoivat SM-liigassa Ilves-matsissa *hc.tps.fi*.  5.11.2011. HC TPS Turku Oy.  Arkistoitu 12.6.2020. Viitattu 30.3.2012.
11. ↑  Mäkinen, Mikko: TPS tyri ylivoimansa, Kärpille pisteet *Jatkoaika.com*.  5.1.2012. Jatkoaika r.y. Viitattu 12.6.2020.
12. ↑  Tilastot - Liiga *liiga.fi*.  5.1.2012. Jääkiekon SM-liiga Oy. Viitattu 30.3.2012.
13. ↑  TPS solmi jatkosopimuksia *Jatkoaika.com*.  14.1.2014. Jatkoaika r.y. Viitattu 29.3.2014.
14. ↑  Marli Areenan perjantai-ilta ja Jukurit: "Toivottavasti saadaan mökki täyteen" *tutohockey.fi*.  29.1.2015. TUTO Hockey Oy.  Arkistoitu 5.3.2016. Viitattu 22.2.2015.
15. ↑  TUTOlle nippu sopimuksia *Jatkoaika.com*.  29.5.2015. Jatkoaika r.y. Viitattu 3.6.2015.
16. ↑  Elite Prospects - TUTO Hockey *eliteprospects.com*. Everysport Media Group. Viitattu 12.6.2020. (englanniksi)
17. ↑  Tappara lainaa TUTO-kaksikon *Jatkoaika.com*.  13.12.2015. Jatkoaika r.y. Viitattu 28.3.2016.
18. ↑  Suomalaisilla joukkoryntäys Valko-Venäjälle - TUTOn Kulmalan suuntana Soligorsk *Jatkoaika.com*.  3.7.2016. Jatkoaika r.y. Viitattu 4.7.2016.
19. ↑  Elite Prospects - Belarus Cup Stats 2016-2017 *eliteprospects.com*. Everysport Media Group. Viitattu 12.6.2020. (englanniksi)
20. ↑  Kolejne wzmocnienie Orlika. To mistrz świata juniorów! *hokej.net*.  8.11.2016. Hokej.net s.r.o. Viitattu 21.7.2017. (puolaksi)
21. ↑  Elite Prospects - Orlik Opole *eliteprospects.com*. Everysport Media Group. Viitattu 12.6.2020. (englanniksi)
22. ↑  Miettinen, Miska: Valko-Venäjä, Puola, Unkari – nuoren kultaleijonan erikoinen polku jatkuu *suomikiekko.com*.  5.7.2017. Nordic Sport Media. Viitattu 21.7.2017.
23. ↑  Elite Prospects - Erste Liga Stats 2017-2018 *eliteprospects.com*. Everysport Media Group. Viitattu 12.6.2020. (englanniksi)
24. ↑  Elite Prospects - DVTK Jegesmedvék *eliteprospects.com*. Everysport Media Group. Viitattu 12.6.2020. (englanniksi)
25. ↑  Visszatér Rasmus Kulmala *dtvk.eu*.  21.6.2018. DTVK. Viitattu 29.6.2018. (unkariksi)
26. ↑  Elite Prospects - DVTK Jegesmedvék *eliteprospects.com*. Everysport Media Group. Viitattu 12.6.2020. (englanniksi)
27. ↑  Elite Prospects - Erste Liga Stats 2019-2020 *eliteprospects.com*. Everysport Media Group. Viitattu 12.6.2020. (englanniksi)
28. ↑  Pönniö, Toni: Jatkosopimus! Nuorten kultaleijona takoo huipputehoja kiekkoilun lilliputtimaassa *suomikiekko.com*.  15.7.2020. Nordic Sport Media. Viitattu 16.7.2020.
29. ↑  Palomäki, Ilkka: Suomelle takaisku - TPS-hyökkääjä sivussa MM-finaalista *yle.fi*.  5.1.2014. Yleisradio Oy. Viitattu 6.1.2014.
30. ↑  Elite Prospects - WJC-18 Stats 2011-2012 *eliteprospects.com*. Everysport Media Group. Viitattu 12.6.2020. (englanniksi)
31. ↑  Laine, Hannu: U18 MM: Suomi pudotuspeleihin, Kulmalalle kypärätemppu *Leijonat.fi*.  17.4.2012. Suomen Jääkiekkoliitto – Finlands Ishockeyförbund ry. Viitattu 22.4.2012.
32. ↑  Best Player of the Game selected by the Team (pdf) *stats.iihf.com*. IIHF. Viitattu 8.6.2012. (englanniksi)
33. ↑  Pelaajat – K *tappara.fi*. Tamhockey Oy. Viitattu 12.6.2020.